CELEX: 32019R1129
Language: et
Date: 2019-07-02 00:00:00
Title: Komisjoni rakendusmäärus (EL) 2019/1129, 2. juuli 2019, millega muudetakse rakendusmäärust (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad

3.7.2019   
               
               
                  ET
               
               
                  Euroopa Liidu Teataja
               
               
                  L 179/1
               
            
         KOMISJONI RAKENDUSMÄÄRUS (EL) 2019/1129,
         2. juuli 2019,
         millega muudetakse rakendusmäärust (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. oktoobri 2010. aasta määrust (EL) nr 904/2010 halduskoostöö ja maksupettuste vastase võitluse kohta käibemaksu valdkonnas, (1) eriti selle artikli 17 lõikeid 2 ja 3, artikli 21 lõiget 3 ja artikli 21a lõiget 3,
         ning arvestades järgmist:
         
                     (1)
                  
                  
                     Määruse (EL) nr 904/2010 artikli 17 lõike 1 punkti f ja artikli 21 lõike 2a kohaselt peavad liikmesriigid säilitama käibemaksust vabastatud importi käsitleva teabe, mida nad koguvad nõukogu direktiivi 2006/112/EÜ (2) artikli 143 lõike 2 alusel, ning andma teistele liikmesriikidele automaatse juurdepääsu sellele teabele, et aidata liikmesriikidel kindlaks teha lahknevusi käibemaksuaruandluses ja võimalikke käibemaksupettusi.
                  
               
                     (2)
                  
                  
                     Liikmesriikide tolliasutused koguvad juba sellist käibemaksust vabastatud importi käsitlevat teavet Euroopa Parlamendi ja nõukogu määruse (EL) nr 952/2013 (3) alusel ning edastavad seda komisjonile komisjoni rakendusmääruse (EL) 2015/2447 (4) artikli 56 lõikes 1 osutatud elektroonilise süsteemi abil. Määruse (EL) nr 904/2010 artikli 17 lõike 1 punktiga f ja artikli 21 lõikega 2a ettenähtud käibemaksust vabastatud importi käsitleva teabe säilitamine ja automaatne juurdepääs sellele peaks tõhususe huvides toimuma sama elektroonilise süsteemi abil. Selleks et tagada määruse (EL) nr 904/2010 kõnealuste artiklite ühetaoline rakendamine, on vaja kindlaks määrata määruse (EL) nr 952/2013 alusel kogutava tolliteabe andmeelemendid, mis vastavad määruse (EL) nr 904/2010 artikli 17 lõike 1 punktis f osutatud teabele.
                  
               
                     (3)
                  
                  
                     Määruse (EL) nr 904/2010 artikli 17 lõike 1 punktis f osutatud teabe kohta tehtavate automaatsete päringute tehniliste üksikasjade abil peaks tagatama riiklikele maksuhalduritele ja Eurofisci kontaktametnikele automaatne juurdepääs rakendusmääruse (EL) 2015/2447 artikli 56 lõikes 1 osutatud elektroonilisele süsteemile.
                  
               
                     (4)
                  
                  
                     Määruse (EL) nr 904/2010 artikliga 21a antakse Eurofisci kontaktametnikele automaatne juurdepääs teatavatele sõidukite registreerimisandmetele. Automaatsed päringud kõnealuse teabe kohta tuleks teha Euroopa mootorsõidukite ja juhilubade infosüsteemi (EUCARIS) sellise versiooni kaudu, mis on loodud spetsiaalselt kõnealuse määruse artikli 21a kohaldamiseks. Käibemaksuga seoses peaks Eurofisci kontaktametnikel olema võimalik küsida sõidukite ning nende omanike ja valdajate kohta täpseid identifitseerimisandmeid. Selleks tuleks kindlaks määrata asjaomased andmed ja süsteemist andmete saamiseks kasutatavad vahendid. Samuti on vaja määrata kindlaks süsteemi kättesaadavus ja usaldusväärsus, andmevahetuse turvalisuse tagamise viis ning kasutatav sidevõrk.
                  
               
                     (5)
                  
                  
                     Sissetulevaid taotlusi, mis esitatakse käibemaksuga seoses sõidukite registreerimisandmetele juurdepääsu saamiseks, menetlevad riigi tasandil tavaliselt liikmesriikide riiklikud sõidukite registreerimise asutused. Liikmesriigid peaksid siiski saama ise otsustada anda see ülesanne soovi korral muule asutusele. Seoses väljaminevate taotlustega peaks liikmesriikidel olema taas õigus otsustada, kas anda selliste taotluste menetlemise ülesanne oma riiklikule sõidukite registreerimise asutusele või muule asutusele, näiteks maksuhaldurile.
                  
               
                     (6)
                  
                  
                     Määruse (EL) nr 904/2010 artikli 21 lõike 2 punktis e ja lõike 2a punktis d ning artikli 21a lõikes 2 on sätestatud tingimused, mille alusel tuleb anda juurdepääs teatavale teabele. Nende tingimuste rakendamiseks peaksid liikmesriigid andma igale oma Eurofisci kontaktametnikule kordumatu kasutajatunnuse ning tegema kasutajatunnuste loetelu teistele liikmesriikidele ja komisjonile kättesaadavaks. Samuti peaksid nad tagama, et iga automaatne väljaminev taotlus, mille nende Eurofisci kontaktametnikud saadavad teabe saamiseks, sisaldab asjaomase Eurofisci kontaktametniku kasutajatunnust.
                  
               
                     (7)
                  
                  
                     Määruse (EL) nr 904/2010 artikli 17 lõike 1 punkti f, artikli 21 lõiget 2a ja artiklit 21a kohaldatakse alates 1. jaanuarist 2020 vastavalt nõukogu määruse (EL) 2018/1541 (5) artiklile 3. Käesoleva määrusega ettenähtud meetmeid tuleks seetõttu kohaldada samuti alates 1. jaanuarist 2020.
                  
               
                     (8)
                  
                  
                     Käesoleva määrusega ettenähtud meetmed on kooskõlas halduskoostöö alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Komisjoni rakendusmäärust (EL) nr 79/2012 (6) muudetakse järgmiselt.
            
                        1)
                     
                     
                        Artikkel 1 asendatakse järgmisega:
                        
                           „Artikkel 1
                           Reguleerimisese
                           Käesoleva määrusega nähakse ette määruse (EL) nr 904/2010 artikli 14, artikli 17 lõike 1 punkti f, artikli 21 lõike 2 punkti e, artikli 21 lõike 2a punkti d, artikli 21a lõigete 1 ja 2, artiklite 32, 48 ja 49 ning artikli 51 lõike 1 üksikasjalikud rakenduseeskirjad.“
                        
                     
                  
                        2)
                     
                     
                        Lisatakse järgmised artiklid:
                        
                           „Artikkel 5a
                           Tolliteabe vahetamine
                           
                              1.   Määruse (EL) nr 904/2010 artikli 17 lõike 1 punktis f osutatud teabe säilitamine ja pädevate asutuste automaatne juurdepääs sellele teabele toimub komisjoni rakendusmääruse (EL) 2015/2447 (*1) artikli 56 lõikes 1 osutatud elektroonilise süsteemi kaudu.
                           
                           
                              2.   Määruse (EL) nr 904/2010 artikli 21 lõike 2a kohane automaatne juurdepääs antakse tollideklaratsiooni kaubaartiklite tasandil vastavalt komisjoni delegeeritud määruse (EL) 2015/2446 (*2) B lisa I jaotise 2. peatüki 3. jaole ja 3. peatüki 1. jao veerule H1.
                           
                           
                              3.   Iga kaubaartikkel identifitseeritakse rakendusmääruse (EL) 2015/2447 artikli 226 kohaselt nõutava järgmise teabe alusel:
                              
                                          a)
                                       
                                       
                                          tolli viitenumber ja
                                       
                                    
                                          b)
                                       
                                       
                                          tollideklaratsiooni aktsepteerimise kuupäev.
                                       
                                    
                           
                              4.   Käesoleva määruse VII lisas on näidatud, milline määruse (EL) nr 904/2010 artikli 17 lõike 1 punktis f osutatud teave vastab millisele rakendusmääruse (EL) 2015/2447 B lisas määratletud tollisüsteemi andmeelemendile.
                           
                        
                        
                           Artikkel 5b
                           Sõidukite registreerimisandmete vahetamine
                           
                              1.   Määruse (EL) nr 904/2010 artikli 21a lõikes 1 osutatud teabe („sõidukite registreerimisandmed“) saamiseks tehakse automaatne päring, kasutades Euroopa mootorsõidukite ja juhilubade infosüsteemi (EUCARIS) tarkvararakenduse versiooni, mis on spetsiaalselt loodud kõnealuse määruse artikli 21a kohaldamiseks, ja selle tarkvara muudetud versioone.
                              Automaatne päring sõidukite registreerimisandmete saamiseks tehakse detsentraliseeritud struktuuris.
                              EUCARISe süsteemi kaudu vahetatavad sõidukite registreerimisandmed edastatakse krüpteeritult.
                              Tarkvararakenduse eriversioon, mille EUCARISe toimimisega seotud teenuste osutamiseks määratud pool on välja töötanud määruse (EL) nr 904/2010 artikli 21a kohaldamise eesmärgil sõidukite registreerimisandmete kohta automaatsete päringute tegemiseks, on eraldiseisev teistest selle tarkvararakenduse versioonidest, mis on EUCARISes kättesaadavad. Automaatsed päringud tehakse kooskõlas nõukogu otsuse 2008/616/JSK (*3) lisa 3. peatüki 2. ja 3. punktis osutatud andmeturbenõuete ja andmevahetust käsitlevate tehniliste tingimustega. Vahetatavate sõiduki registreerimisandmete andmeelemendid ja lubatud päringuliigid peavad vastama käesoleva määruse VIII lisas täpsustatule.
                           
                           
                              2.   Sõidukite registreerimisandmetele automaatseks juurdepääsuks kasutatakse üleeuroopalise valitsusasutuste telemaatiliste teenuste süsteemi (TESTA) sidevõrku ja selle edasisi arendusi.
                           
                           
                              3.   Liikmesriigid võtavad kõik vajalikud meetmed selleks, et sõidukite registreerimisandmete kohta automaatsete päringute tegemise võimalus ja automaatne juurdepääs nendele andmetele on tagatud 24 tundi ööpäevas ja seitse päeva nädalas. Tehnilise rikke korral teavitavad liikmesriikide riiklikud kontaktpunktid viivitamata üksteist ning EUCARISe operatsioonide eest vastutav pool pakub vajaduse korral tuge. Automaatne andmevahetus taastatakse võimalikult kiiresti.
                           
                           
                              4.   Liikmesriik määrab ühe riikliku asutuse riiklikuks kontaktpunktiks, kes menetleb selles liikmesriigis sissetulevaid taotlusi, mis on esitatud käibemaksuga seoses sõidukite registreerimisandmete saamiseks, nagu on ette nähtud määruse (EL) nr 904/2010 artiklis 21a, ja teise asutuse, kes menetleb väljaminevaid taotlusi. Sama asutus võib menetleda ka mõlemat liiki taotlusi. Liikmesriik teavitab sellest teisi liikmesriike ja komisjoni.
                           
                        
                        
                           Artikkel 5c
                           Tolliasutuste kogutud teabele, direktiivi 2006/112/EÜ XI jaotise 6. peatüki kohaselt kogutud koondaruannetele ja sõidukite registreerimisandmetele juurdepääsu kasutavate Eurofisci kontaktametnike tuvastamine
                           Selleks et liikmesriik saaks tuvastada Eurofisci kontaktametniku, kes kasutab juurdepääsu teabele, mille see liikmesriik on esitanud määruse (EL) nr 904/2010 artikli 21 lõike 2 punktis e või lõike 2a punktis d või artikli 21a lõikes 2 sätestatud tingimustel, rakendatakse järgmist korda:
                           
                                       a)
                                    
                                    
                                       liikmesriik annab igale oma Eurofisci kontaktametnikule kordumatu kasutajatunnuse;
                                    
                                 
                                       b)
                                    
                                    
                                       liikmesriik säilitab ja ajakohastab viivitamata kõigi oma Eurofisci kontaktametnike nimede ja kordumatute kasutajatunnuste loetelu ning teeb ajakohastatud loetelu kättesaadavaks teistele liikmesriikidele ja komisjonile;
                                    
                                 
                                       c)
                                    
                                    
                                       liikmesriik tagab, et iga automaatne päring, mille ta teeb määruse (EL) nr 904/2010 artikli 21 lõike 2 punktis e või lõike 2a punktis d või artikli 21a lõikes 1 osutatud teabe saamiseks, sisaldab teabele juurdepääsu kasutava Eurofisci kontaktametniku kordumatut kasutajatunnust.
                                    
                                 
                        
                           (*1)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558)."
                        
                        
                           (*2)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1)."
                        
                        
                           (*3)  Nõukogu 23. juuni 2008. aasta otsus 2008/616/JSK, millega rakendatakse otsust 2008/615/JSK piiriülese koostöö tõhustamise kohta, eelkõige seoses terrorismi- ja piiriülese kuritegevuse vastase võitlusega (ELT L 210, 6.8.2008, lk 12).“"
                        
                     
                  
                        3)
                     
                     
                        Lisatakse käesoleva määruse lisas esitatud lisad.
                     
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. juuli 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 268, 12.10.2010, lk 1.
         
            (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (3)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
         
            (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
         
            (5)  Nõukogu 2. oktoobri 2018. aasta määrus (EL) 2018/1541, millega muudetakse määruseid (EL) nr 904/2010 ja (EL) 2017/2454 seoses meetmetega, millega tõhustatakse halduskoostööd käibemaksu valdkonnas (ELT L 259, 16.10.2018, lk 1).
         
            (6)  Komisjoni 31. jaanuari 2012. aasta rakendusmäärus (EL) nr 79/2012, millega nähakse ette nõukogu määruse (EL) nr 904/2010 (halduskoostöö ja maksupettuste vastase võitluse kohta käibemaksu valdkonnas) teatavate sätete üksikasjalikud rakenduseeskirjad (ELT L 29, 1.2.2012, lk 13).
      
      
         
            LISA
            
               
                  
                     „VII LISA
                     
                        Ühine andmestu ja tehnilised üksikasjad, mis on seotud tolliteabe säilitamise ja sellele automaatse juurdepääsuga
                     
                     Tabelis on näidatud, milline määruse (EL) nr 904/2010 artikli 17 lõike 1 punktis f osutatud teave vastab millisele rakendusmääruse (EL) 2015/2447 artikli 56 lõikes 1 osutatud elektroonilise süsteemi kaudu vahetatavale andmeelemendile.
                     
                                 Määruse (EL) nr 904/2010 artikli 17 lõike 1 punktis f osutatud teave
                              
                              
                                 Rakendusmäärusega (EL) 2015/2447 ettenähtud andmeelemendi järjekorranumber
                              
                              
                                 Rakendusmäärusega (EL) 2015/2447 ettenähtud andmeelemendi nimetus ja täiendav teave
                              
                           
                                 Importija käibemaksukohustuslasena registreerimise number impordiriigis
                              
                              
                                 3/40 FR1
                              
                              
                                 Täiendavate makseviidete tunnusnumber (isik: importija)
                              
                           
                                 Importija maksuesindaja käibemaksukohustuslasena registreerimise number impordiriigis
                              
                              
                                 3/40 FR3
                              
                              
                                 Täiendavate makseviidete tunnusnumber (isik: maksuesindaja)
                              
                           
                                 Teises liikmesriigis asuva kliendi käibemaksukohustuslasena registreerimise number
                              
                              
                                 3/40 FR2
                              
                              
                                 Täiendavate makseviidete tunnusnumber (isik: klient)
                              
                           
                                 Päritoluriik
                              
                              
                                 5/15 või 5/16
                              
                              
                                 Päritoluriik või sooduspäritoluriik
                              
                           
                                 Sihtriik
                              
                              
                                 5/8
                              
                              
                                 Sihtriik
                              
                           
                                 Kauba kood
                              
                              
                                 6/14
                              
                              
                                 Kauba kood – kombineeritud nomenklatuuri kood
                              
                           
                                 Kogusumma
                              
                              
                                 4/4 B00
                              
                              
                                 Maksustatav väärtus (*1)
                                 
                              
                           
                                 Kaubaartikli hind
                              
                              
                                 8/6
                              
                              
                                 Statistiline väärtus
                              
                           
                                 Netokaal
                              
                              
                                 6/1
                              
                              
                                 Netomass (kg)
                              
                           Rakendusmääruse (EL) 2015/2447 artikli 56 lõikes 1 osutatud elektroonilises süsteemis säilitatud teabe vääring on euro. Impordiliikmesriigi vääringu ja euro vahetuskursi annab süsteem automaatselt.
                  
               
               
                  
                     VIII LISA
                     
                        Ühine andmestu ja tehnilised üksikasjad sõidukite registreerimisandmete kohta automaatse päringu tegemiseks
                     
                     1.   KOHUSTUS
                     Iga käesoleva lisa 4. jao kohaselt esitatav andmeelement edastatakse juhul, kui see teave on kättesaadav liikmesriigi riiklikus sõidukiregistris.
                     2.   SÕIDUKI/OMANIKU/VALDAJA OTSING
                     Sõidukite registreerimisandmete otsimiseks on viis erinevat võimalust:
                     
                                 1)
                              
                              
                                 tehasetähis (VIN-kood), kontrollkuupäev ja -kellaaeg (ei ole kohustuslik);
                              
                           
                                 2)
                              
                              
                                 numbrimärk, sõiduki tehasetähis (VIN-kood) (ei ole kohustuslik), kontrollkuupäev ja -kellaaeg (ei ole kohustuslik);
                              
                           
                                 3)
                              
                              
                                 sõiduki valdaja, sünniaeg (ei ole kohustuslik), kontrollkuupäev ja -kellaaeg (ei ole kohustuslik);
                              
                           
                                 4)
                              
                              
                                 sõiduki omanik, sünniaeg (ei ole kohustuslik), kontrollkuupäev ja -kellaaeg (ei ole kohustuslik);
                              
                           
                                 5)
                              
                              
                                 sõiduki valdaja/omaniku käibemaksukohustuslasena registreerimise number, kontrollkuupäev ja -kellaaeg (ei ole kohustuslik).
                              
                           Ilma et see piiraks käesoleva lisa 1. jaos kehtestatud kohustuse täitmist, võivad liikmesriigid otsustada, et mõnda neist otsinguvõimalustest ei saa kasutada, kui nad väljaminevate taotluste korral leiavad, et teatav võimalus ei vasta nende Eurofisci kontaktametnike vajadustele, või kui sissetulevate taotluste puhul ei ole soovitav teave asjaomase liikmesriigi riiklikus sõidukiregistris kättesaadav.
                     3.   PÄRINGULIIGID
                     Käesoleva lisa 4. jaos kindlaks määratud andmestu ja 2. jaos ettenähtud otsinguliigi põhjal saab teha seitset eri liiki päringuid.
                     
                                 1)
                              
                              
                                 Sõiduki omaniku/valdaja andmete päring
                                 Piiratud hulgal sõidukiandmete ning sõiduki omaniku ja/või valdaja andmete taotlemine riigikoodi ja numbrimärgi või sõiduki tehasetähise (VIN-koodi) ning kontrollkuupäeva/-kellaaja põhjal. Kui päring tehakse sõiduki tehasetähise abil, saab selle taotluse edastada mitmele või kõigile seotud riikidele.
                              
                           
                                 2)
                              
                              
                                 Sõiduki omaniku/valdaja andmete laiendatud päring
                                 Laiendatud tehniliste sõidukiandmete, registreerimisandmete ning sõiduki omaniku ja valdaja andmete taotlemine riigikoodi ja numbrimärgi või sõiduki tehasetähise (VIN-koodi) ning kontrollkuupäeva/-kellaaja põhjal. Kui päring tehakse VIN-koodi abil, saab selle taotluse edastada mitmele või kõigile seotud riikidele.
                              
                           
                                 3)
                              
                              
                                 Sõiduki varasemate omanike/valdajate andmete päring
                                 Sõiduki kõigi varasemate omanike/valdajate loetelu taotlemine, olenemata sellest, mis riikides sõiduk oli varem registreeritud, sõiduki tehasetähise (VIN-koodi) põhjal ning ilma kontrollkuupäeva ja -kellaajata. Taotluse saab edastada mitmele või kõigile seotud riikidele.
                              
                           
                                 4)
                              
                              
                                 Sõidukiandmete päring omaniku/valdaja kaupa
                                 Taotlus piiratud hulgal identifitseerimisandmetega teabe saamiseks kõigi sõidukite kohta, mis on registreeritud konkreetse füüsilise isiku nimele, omaniku/valdaja ees- ja perekonnanime, sünniaja (ei ole kohustuslik) või identifitseerimisnumbri (ei ole kohustuslik) põhjal, või konkreetse juriidilise isiku nimele, ettevõtja registrijärgse nime põhjal.
                              
                           
                                 5)
                              
                              
                                 Sõidukiandmete päring käibemaksukohustuslasena registreerimise numbri alusel
                                 Taotlus piiratud hulgal identifitseerimisandmetega teabe saamiseks kõigi sõidukite kohta, mis on registreeritud konkreetse füüsilise või juriidilise isiku nimele, võttes aluseks käibemaksukohustuslasena registreerimise numbri.
                              
                           
                                 6)
                              
                              
                                 Eespool kirjeldatud päringute 1, 2, 3, 4 ja 5 pakett-versioon, mis sisaldab mitut juhtu. Pakettpäring esitatakse alati ühele konkreetsele riigile.
                              
                           
                                 7)
                              
                              
                                 Mitut sõiduki tehasetähist (VIN-koodi) sisaldav päring, mis esitatakse mitmele riigile kokkulangevuse või kokkulangevuse puudumise kindlakstegemiseks. Teavet taotlenud liikmesriik saab vastuseks tabeliseeria (iga vastav liikmesriik esitab ühe tabeli) ning ära on märgitud, millised VIN-koodid leiti või milliseid ei leitud. Seda funktsiooni saab kasutada üksnes pakettpäringuid tehes.
                              
                           Üldjuhul kasutatakse päringu tegemisel seda kuupäeva ja kellaaega, mil päring esitatakse, kuid otsingut on võimalik sooritada ka varasemat kontrollkuupäeva ja -kellaaega kasutades. Kui päringu tegemisel kasutatakse varasemat kontrollkuupäeva ja -kellaaega ning asjaomase liikmesriigi registris ei ole varasemat teavet, kuna sellist teavet ei ole üldse sisestatud, siis võib vastuseks saata kehtiva teabe koos vastava märkega.
                     Ilma et see piiraks käesoleva lisa 1. jaos kehtestatud kohustuse täitmist, võivad liikmesriigid otsustada, et mõnda neist päringuvõimalustest ei saa kasutada, kui nad väljaminevate taotluste korral leiavad, et teatav võimalus ei vasta nende Eurofisci kontaktametnike vajadustele, või kui sissetulevate taotluste puhul ei ole soovitav teave asjaomase liikmesriigi riiklikus sõidukiregistris kättesaadav.
                     4.   ANDMESTU
                     
                                 Sõiduki valdajaga seotud andmed
                              
                           
                                 Registreerimistunnistuse omaniku (ettevõtja) nimi
                              
                              
                                 perekonnanimi, infiksid, tiitlid jms kantakse eraldi väljadele ning nimi esitatakse trükivormingus
                              
                           
                                 Eesnimi
                              
                              
                                 eesnimi/eesnimed ja initsiaalid kantakse eraldi väljadele ning nimi esitatakse trükivormingus
                              
                           
                                 Aadress
                              
                              
                                 tänav, majanumber, sihtnumber, elu- või asukoht, elu- või asukohariik jms kantakse eraldi väljadele ning aadress esitatakse trükivormingus
                              
                           
                                 Sünniaeg
                              
                              
                                  
                              
                           
                                 Juriidiline isik
                              
                              
                                 isik, ühendus, ettevõtja, firma jne
                              
                           
                                 Identifitseerimisnumber
                              
                              
                                 isiku või ettevõtja ühest tuvastamist võimaldav tunnus
                              
                           
                                 Identifitseerimisnumbri liik
                              
                              
                                 identifitseerimisnumbri liik (nt passi number)
                              
                           
                                 Käibemaksukohustuslasena registreerimise number
                              
                              
                                  
                              
                           
                                 Valdamise alguskuupäev
                              
                              
                                 sõiduki valdamise alguskuupäev; see kuupäev on sageli sama, mis on näidatud sõiduki registreerimistunnistuse jaos I
                              
                           
                                 Valdamise lõppkuupäev
                              
                              
                                 sõiduki valdamise lõppkuupäev
                              
                           
                                 Sõiduki omanikuga seotud andmed
                              
                           
                                 Omaniku (ettevõtja) nimi
                              
                              
                                 perekonnanimi, infiksid, tiitlid jms kantakse eraldi väljadele ning nimi esitatakse trükivormingus
                              
                           
                                 Eesnimi
                              
                              
                                 eesnimi/eesnimed ja initsiaalid kantakse eraldi väljadele ning nimi esitatakse trükivormingus
                              
                           
                                 Aadress
                              
                              
                                 tänav, majanumber, sihtnumber, elu- või asukoht, elu- või asukohariik jms kantakse eraldi väljadele ning aadress esitatakse trükivormingus
                              
                           
                                 Sünniaeg
                              
                              
                                  
                              
                           
                                 Juriidiline isik
                              
                              
                                 isik, ühendus, ettevõtja, firma jne
                              
                           
                                 Identifitseerimisnumber
                              
                              
                                 isiku või ettevõtja ühest tuvastamist võimaldav tunnus
                              
                           
                                 Identifitseerimisnumbri liik
                              
                              
                                 identifitseerimisnumbri liik (nt passi number)
                              
                           
                                 Käibemaksukohustuslasena registreerimise number
                              
                              
                                  
                              
                           
                                 Omandiõiguse alguskuupäev
                              
                              
                                 sõiduki omandiõiguse alguskuupäev; see kuupäev on sageli sama, mis on näidatud sõiduki registreerimistunnistuse jaos I
                              
                           
                                 Omandiõiguse lõppkuupäev
                              
                              
                                 sõiduki omandiõiguse lõppkuupäev
                              
                           
                                 Sõidukitega seotud andmed
                              
                           
                                 Numbrimärk
                              
                              
                                  
                              
                           
                                 Tehasetähis/VIN-kood
                              
                              
                                  
                              
                           
                                 Registreerimisriik
                              
                              
                                  
                              
                           
                                 Mark
                              
                              
                                 (D.1) nt Ford, Opel, Renault jne
                              
                           
                                 Kaubanduslik nimetus
                              
                              
                                 (D.3) nt Focus, Astra, Megane
                              
                           
                                 Sõiduki kategooria/ELi kategooria kood
                              
                              
                                 nt mopeed, mootorratas, auto jne
                              
                           
                                 Sõiduki värv
                              
                              
                                  
                              
                           
                                 Läbisõit
                              
                              
                                  
                              
                           
                                 Mass
                              
                              
                                 Kasutuseloleva sõiduki mass
                              
                           
                                 Esmase registreerimise kuupäev
                              
                              
                                 kuupäev, mil sõiduk esimest korda mis tahes riigis registreeriti
                              
                           
                                 (Tegeliku) registreerimise alguskuupäev
                              
                              
                                 sellise registreerimise kuupäev, mille kohta konkreetne sõiduki registreerimistunnistus on väljastatud
                              
                           
                                 Registreerimise lõppkuupäev
                              
                              
                                 sellise registreerimise lõppkuupäev, mille kohta konkreetne sõiduki registreerimistunnistus on väljastatud; on võimalik, et see kuupäev tähistab dokumendil näidatud kehtivusaega, kui see ei ole piiramatu (lühend dokumendil – H)
                              
                           
                                 Seisund
                              
                              
                                 vanametalliks lammutatud, varastatud, eksporditud jne
                              
                           
                                 Seisundi alguskuupäev
                              
                              
                                  
                              
                           
                                 Seisundi lõppkuupäev
                              
                              
                                  
                              
                           
               “
            
               (*1)  Kui andmeelemendi nr 4/3 (Maksude arvutamine – maksuliik) puhul sisestatud liidu kood on B00.